انشورنس بطور عقد تعاونی
بہت ادب اور احترام کے ساتھ غامدی صاحب کی جانب سے میوچل انشورنس اور سٹاک انشورنس کے معاہدات کو اپنی اصل میں عقد معاونت قرار دینے سے اختلاف رکھتا ہوں. تکنیکی اعتبار سے سٹاک انشورنس کے معاہدے میں پالیسی ہولڈر کے مابین معاونت کی نیت کسی مقام پر بھی شامل نہیں ھے. اس طریقہ کار میں انشورنس کمپنی اپنی انفرادی حیثیت میں پریمیم وصول کرتی ھے اور اسی انفرادی حیثیت سے ہر ایک پالیسی ہولڈر کو کلیم کی ادائیگی کرتی ھے. میوچل انشورنس میں پالیسی ہولڈر یہ علم رکھتے ہیں کہ وہ باہم ایک دوسرے کی معاونت کریں گیں لیکن سٹاک انشورنس میں ایسی کوئی صورتحال نہیں پائی جاتی. ھسن بھائی کا ممنون ہوں کہ انہوں نے میرے دونوں سوالات غامدی صاحب کے سامنے رکھے لیکن شاید غامدی صاحب میوچل اور سٹاک انشورنس کے تکنیکی ڈھانچہ سے واقفیت نہیں رکھتے. غامدی صاحب کا موقف ابتدائی نظریہ کے مطابق تو درست ھے تاہم، موجودہ سٹاک انشورنس کا طریقہ کار اپنی اصل میں معاونت پر نہیں بلکہ “منتقلی رسک” کے اصول پر قائم ھے. حسن بھائی یا محترم غامدی صاحب اس سلسلے میں مزید گفتگو کرنا چاہیں تو میں تفصیل سے معاہدے کی نوعیت واضح کرنے کی کوشش کر سکتا ہوں.